Osiyo Chempionlar ligasi musobaqasining so‘nggi saralash bosqichida Saudiya Arabistonining «Al-Fath» klubiga qarshi safarda o‘yin o‘tkazgan Qarshining «Nasaf»klubi mag‘lubiyatga uchradi. O‘yinda mezbonlar 1:0 hisobida g‘alabaga erishdi va turnirning guruh bosqichiga yo‘l oldi, qarshiliklar jamoasi musobaqa bilan xayrlashdi. O‘yindagi yagona gol Monteyro tomonidan birinchi bo‘limga qo‘shib berilgan daqiqalar davom etayotgan vaqtda (45+2) jarima zarbasidan urildi. Eslatib o‘tamiz, «Nasaf» o‘tish turniridagi birinchi uchrashuvida Bahrayn chempioni hisoblangan «Al-Hidd» darvozasiga javobsiz 4 ta gol urgandi. OChL-2017, o‘tish o‘yini  «Al-Fath» - «Nasaf» — 1:0  Gol: 1:0 - 45 Monteyro  «Al-Fath»: Alovayshir, Hazazi, Al Ammar, Bulayhi, Aldavshari, Sharahili, Al Muso, Buhaymid, Al Hamad, Monteyro, Junior.  «Nasaf»: Quvvatov, Shorahmedov, Karimov, G‘aniyev, Abdurahimov, Golban, A’zamov, Hamrobekov, Sayfiyev, Narzullayev, Cheran.